|  |  |
| --- | --- |
| **3ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **Φωτογραφίζω τη γειτονιά μου** | Οι μαθητές/τριες αναμένεται μετά το τέλος του εργαστηρίου να:   * Εξασκήσουν τις επικοινωνιακές δεξιότητες * Συνεργάζονται * Διατυπώνουν προβληματισμούς * Εξασκήσουν τον γραπτό λόγο * Εξοικειωθούν με την τέχνη * Καλλιεργήσουν τις ψηφιακές δεξιότητες |
| **Δραστηριότητες – (ενδεικτικές)** |
| **Παρουσίαση των φωτογραφιών.** Αρχικά ρωτάμε το τμήμα πως κύλησε η διαδικασία και τι εντυπώσεις αποκόμισε από τη δραστηριότητα (1ο ΦΕ).  **Δημιουργία κολάζ** (διαθεματική προσέγγιση με το μάθημα των Καλλιτεχνικών/Πληροφορικής).  **Σύνθεση κειμένου:** ομαδοσυνεργατική προσέγγιση. Χωρίζουμε το τμήμα σε μικρότερες ομάδες των 3-5 ατόμων. Κάθε μέλος της ομάδας συζητά με τα υπόλοιπα μέλη τα αποτελέσματα του 1ου ΦΕ. Στη συνέχεια η ομάδα επεξεργάζεται το 2ο ΦΕ προκειμένου να συνθέσει ένα ενιαίο κείμενο (διαθεματική προσέγγιση με τη Νεοελληνική Γλώσσα). Παρουσίαση στην ολομέλεια των κειμένων (εναλλακτικά η παρουσίαση μπορεί να γίνει με δραματοποίηση/παιχνίδι ρόλων/διαθεματική προσέγγιση με Θεατρική Αγωγή).  **Αναστοχασμός.** Συζήτηση στην ολομέλεια «τι αποκόμισα από τα ΦΕ», «πως ήταν η συνεργασία στην ομάδα».  **Προετοιμασία επόμενου εργαστηρίου:**  3ο Φύλλο Εργασίας  Ο/Η μαθητής/τρια θα αναλάβει να πάρει συνέντευξη από κατοίκους της γειτονιάς που έχει φωτογραφήσει. Η συνέντευξη θα μπορεί να μαγνητοφωνηθεί ή/και να βιντεοσκοπηθεί (με τη σύμφωνη γνώμη των κατοίκων). Αποτυπώνονται στα Φ.Ε. οι απαντήσεις. Μέλη του συλλόγου γονέων & κηδεμόνων συνοδεύουν τους/τις μαθητές/τριες.  Διαδικτυακά: συνέντευξη μέσω ψηφιακής εφαρμογής.  Διαδικτυακά: 1) αποστολή φωτογραφιών & δημιουργία ψηφιακού κολάζ, 2) χωρισμός των μικρών ομάδων σε «δωμάτια», επεξεργασία φύλλων εργασίας. |